Григорий е роден в костурското село Чурилово в 1837 година. Според гръцки източници има фамилията Диамантидис (Διαμαντίδης) или Даниилидис (Δανιηλίδης). Учи в родното си село. Приема монашество и управлява сиропиталището при Чуриловския манастир. Става игумен на Чуриловския манастир и под негово ръководство през 1904 - 1908 година манастирът се превръща в база на четите на Гръцката въоръжена пропаганда, воюващи с четите на ВМОРО, заради което в 1905 година манастирът е изгорен от български чети.